引流聯句
作者：趙抃
朝代：宋

paragraphs: 別派從江垠，邀流入農畎。
淙淙來源深，㶁㶁度溝淺。
園穿蕭艾芟，塹斷荆剪。
疏功浹長長，溉利和步遠。
田觀疑澤潴，坎聽類瓴建。
北溟歸鑿池，幽岳漾裝巘。
瀉埤紋湍駛，回灣波細轉。
過竇石眼窺，經虛土口吮。
浮行值落葉，浸長逢生蘚。
孤鶴眼怪覘，纖魚鬣跳展。
中沈無穢淤，底浄有紋{石霝}。
映葦色莫分，喧琴韻難辨。
增霖人鬧蛙，涵月夜驚犬。
侵篁鞭起萌，逼水低垂菌。
憐黄澆菊籬，惜紫沃蘭畹。
吏咨窯甓甃，童戲芒車卷。
灌携令手勞，漱掬致腰俛。
庭秋臨加涼，軒夏尚消烜。
我矜近濟能，僮賀遥汲免。
貯戺埋巨甔，歸厨架修筧。
供掏飯盎糧，給澳羹鼎臠。
調藥修臼餌，煎茶試羅荈。
坐客頻泛觴，蹲兒屢洗硯。
聆寒心脫煩，挹冷酒除湎。
壅挑筇步隨，靜看髭吟撚。
高懷造文攄，清興團詩遣。
瑰章非俗成，怪句自幽選。
湧詞波翻瀛，綿意緒抽蠒。
書丹字隸行，款碣石磨琬。
題爲引流篇，記耳非自衒。